Anuro

Os anuros (Anura do grego antigo ἀ(ν-) a(n-) (negación) e οὐρά ourá 'cola') son unha orde de anfibios, coñecidos vulgarmente como ras e sapos. Caracterízanse por carecer de cola, por presentar un corpo curto e moi ensanchado, e unhas patas posteriores moi desenvolvidas e adaptadas para o salto. Os anuros son o grupo máis numeroso de anfibios; estímase que existen máis de 5.000 especies, repartidas en 48 familias.Frost, Darrel R. 2013. Amphibian Species of the World: an Online Reference. Version 5.6 (9 January 2013). Electronic Database accessible at http://research.amnh.org/vz/herpetology/amphibia/?action=references&o_id=1. American Museum of Natural History, New York, USA. A maioría pasa a súa vida dentro ou preto da auga. O seu tamaño pode variar dende uns escasos 8,5 milímetros, como é o caso das especies do xénero Eleutherodactylus,Lynch, J. D. (1976) The species groups of the South American frogs of the genus Eleutherodactylus (Leptodactylidae). Occasional Papers of the Museum of Natural History 61: 1-24. ata talles que superan os 30 centímetros, destacando a Conraua goliath, o anuro máis grande do mundo.Sabater-Pi, J. (1985) Contribution to the biology of the Giant Frog (Conraua goliath, Boulenger). Amphibia-Reptilia, 6(2), 143-153.

 Ras e sapos 
Os nomes «ra» e «sapo» referíanse nun principio ós dous tipos de anuros que aparecen na Península Ibérica: as ras típicas (as do xénero Ra), e os sapos típicos (os do xénero Bufo); pero na actualidade úsanse para outros grupos de forma indiscriminada e arbitraria. «Ra» adoita referirse ás especies máis gráciles, de pel húmida e lisa, boas saltadoras, e de hábitos acuáticos. «Sapo» fai referencia ás especies de pel máis seca e rugosa, máis robustas, menos áxiles e que acostuman habitar no chan húmido escavando galerías. Polo tanto, esta distinción entre ras e sapos non é unha discriminación que teña validez taxonómica.

 Alimentación e reprodución 
A súa alimentación baséase en invertebrados, tanto acuáticos como terrestres.

Teñen unha fecundación externa que se efectúa na auga. O amplexus (forma de aparearse dos anuros) pode ser axilar ou inguinal. Os ovos son postos na auga, en cordóns, como fan os sapos, ou en paquetes como fan as ras e presentan dimensións e formas diferentes segundo a familia ou especie.

 Evolución 
As primeiras ras verdadeiras coñecidas datan do Xurásico Inferior, Vieraella, e do Xurásico Medio.Ana María Báez. 2013. Anurans from the Early Cretaceous Lagerstätte of Las Hoyas, Spain: New evidence on the Mesozoic diversification of crown-clade Anura. Cretaceous Research, Volume 41, Pages 90–106.

 Características 
Pódense distinguir pola ausencia de cola e por presentaren un corpo curto e moi ensanchado. Os dous pares de patas son moi diferentes entre si, adquirindo un maior desenvolvemento e robustez o par posterior, que, ademais, se encontra adaptado ao salto. As patas anteriores rematan en catro dedos, mentres que as posteriores fano en cinco.

Existen máis de 5 200 especies de anuros, repartidos en 33 familias. Os anuros son o grupo máis numeroso de anfibios. A maioría pasa a súa vida dentro ou cerca da auga. O seu tamaño é variable. Entre os máis pequenos atopamos á ra coqui, mentres que a maior ra é a Conraua goliath.

O nome común "ra" pódese referir a calquera membro da orde Anura (anfibios sen cola) exceptuando as especies que teñen pel rugosa no dorso, e que son menos acuáticas cando adultas, coñecidas como "sapos".

Así a todo, a diferenza entre as denominacións ra e sapo non ten fundamento taxonómico. Os diferentes usos da palabra ra e sapo débense á discrepancia entre a clasificación vernácula e a clasificación científica do grupo Anura. Ademais, a maioría das especies de anuros viven en países tropicais, onde a diversidade de familias é moito máis grande que en zonas temperadas. Ao se orixinar nun país temperado, o idioma galego non dispón de termos adecuados para denominar a maioría das formas de anuros.

A boca é moi ancha, con dentes diminutos ou sen eles, dependendo das especies, e cunha lingua protráctil. Os ollos están provistos de pálpebras, e os oídos non levan pavillóns externos, diferenciándose unicamente unha membrana timpánica superficial.

Os cágados ou cabezolos (fase larval) levan unha vida acuática, con respiración branquial, mentres que os adultos son terrestres, de respiración pulmonar (e cutánea); a reprodución, incluso nos sapos, faise sempre na auga.

Exemplos representativos de anfibios anuros son a ra común, a ra de Santo Antón (pequena, de cor verde brillante e que vive oculta entre as pólas das árbores), o sapo común, o sapo parteiro (o macho transporta os ovos da posta ata que nacen os cágados) e a pipa americana (que incuba os ovos en ocos da pel do dorso).

 Clasificación das familias de Anura 
Listaxe das familias de Anura, seguindo as subordes:

 Suborde Archaeobatrachia
 Familia Ascaphidae
 Familia Bombinatoridae
 Familia Discoglossidae
 Familia Leiopelmatidae
 Suborde Mesobatrachia
 Familia Megophryidae
 Familia Pelobatidae
 Familia Pelodytidae
 Familia Scaphiopodidae
 Familia Rhinophrynidae
 Familia Pipidae
 Suborde Neobatrachia
 Familia Allophrynidae
 Familia Arthroleptidae
 Familia Astylosternidae
 Familia Brachycephalidae
 Familia Bufonidae
 Familia Centrolenidae
 Familia Dendrobatidae
 Familia Heleophrynidae
 Familia Hemisotidae
 Familia Hylidae
 Familia Hyperoliidae
 Familia Leptodactylidae
 Familia Limnodynastidae
 Familia Mantellidae
 Familia Microhylidae
 Familia Myobatrachidae
 Familia Nasikabatrachidae
 Familia Petropedetidae
 Familia Ranidae
 Familia Rhacophoridae
 Familia Rheobatrachidae
 Familia Rhinodermatidae
 Familia Sooglossidae

 Especies representativas 

Algunhas especies de anuros pertencentes a diferentes familias: 
 Agalychnis callidryas
 Centrolenella spp.
 Cyclorana platycephalus 
 Dendrobates, Phyllobates, Epipedobates, Minyobates, Colosthetus (velenosas) 
 Eleutherodactylus johnstonei 
 Gastrotheca marsupiata 
 Hyla arborea
 Hyla faber 
 Leptodactylus ocellatus 
 Litoria caerulea 
 Litoria nasuta 
 Pseudacris crucifer 
 Pseudis paradoxus
 Rana berlandieri
 Rana catesbeiana Rana esculenta 
 Conraua goliath Rana temporaria Rhacaphorus nigripalmatus 
 Rhinoderma darwini 

 Notas 

 Véxase tamén 

 Bibliografía 
 Díaz, J. A. e Santos, T. (1998): Zoología. Aproximación evolutiva a la diversidad y organización de los animales. Madrid: Editorial Síntesis. ISBN 84-7738-591-2

 Outros artigos 
 Anfibios

 Ligazóns externas 
 En inglés 
 The Whole Frog Project - Disección virtual dunha ra e anatomía.
 Disappearance of toads, frogs has some scientists worried'' 
 Xenbase  
 Amphibia Web
 Time-lapse video showing the egg's development until hatching
 Frog calls
 Frog calls - Canada
 eastern United States Frog calls - eastern United States 
 Record UK Frogspawn sightings here 
 Frogwatch USA  
 Amphibian photo gallery by scientific name 
 Scientific American: Researchers Pinpoint Source of Poison Frogs' Deadly Defenses

Categoría:Anuros